dh-unibe/image-text_koenigsfelden-charters-post-1500 huggingface dataset:
Ich, Catarina von Wattenwil, ✳ thuͦn kundt und zuͦ wissenn allenn und maͤngklichem, ✳ alsz ich dan̄ ussz sundren̄ ursachen̄, ✳ mich
darzuͦ bewegendt, ✳ in den willen komenn bin, ✳ mich von dem closter Kùngsfäldenn, ✳ darin̄enn ich dan̄ ein zytt lang gewonett ✳ und gelaͤbt
han, ✳ zuͦ fuͤgenn ✳ und den stàt gemeiner christenenn mönschenn anzuͦnaͤmenn. ✳ dahar sich nu begäbenn, ✳ das mitt mir desz guͦts halb, ✳
so ich in barem gaͤltt, ✳ kleidrenn ✳ und kleinottenn, ✳ ouch in libdings wyse, ✳ in das sälb closter gebracht ✳ in soͤlicher gstaltt verkomen̄ ist, ✳
das mich wol benuͤgt. ✳ harumb mich dagegenn schuldiger pflicht nach zuͦ erzoͤugenn, ✳ so sagenn und lassen ich das obgemaͤltt closter, ✳ ouch desz kastennvoͤgt, ✳ verwaltter und innhaber ✳ und deren nachkomen̄ ✳ fùr mich und min erbenn ✳ und alle die, ✳ so dise sach beruͤ¬
renn mag, ✳ obgedachts mines zuͦgebrachtenn guͦts, ✳ bargaͤlts, ✳ kleidrenn, ✳ kleinotten ✳ und libdings halb ✳ quitt ledig und losz, ✳ allso ✳ das sy
darumb ✳ jetzundt ✳ und fùrhin zuͦ kùnfftigenn zyttenn ✳ geruͤwigett ✳ und unersuͦcht sin und blibenn soͤllend, ✳ ouch ich oder min erbenn ✳
da har an das saͤlbig closter enkein wytter fordrung, ✳ ansprach, ✳ noch geraͤchtigkeitt waͤder habend noch fùrnaͤmend, ✳ sunnder dasz
saͤlb closter minethalb in allwaͤg unbeladenn ✳ und unangefochtenn blibenn soͤlle, ✳ ungehinndrett alles desz, ✳ so ich oder min erbenn darwider zuͦ hilff, ✳ schirm ✳ unnd handthabung bruchenn, ✳ damitt wir das filgmaͤltt closter ✳ unruͦwigenn ✳ unnd anspraͤchenn moͤchttend, ✳ dann ich mich desz saͤlbenn, ✳ ouch aller fùndenn ✳ usz zùgenn ✳ und gefaͤrdenn, ✳ dispensationenn, ✳ ouch geistlicher und waͤlttlicher
fryung und fùrsaͤchung, ✳ wie oder usz was grunndts die usz gebracht ✳ und erlanget moͤchtenn waͤrdenn, ✳ und besunder ouch desz
raͤchtenn, ✳ so ein gemeine verzichung ane vorgang einer sunderbarenn ✳ als unnùtz widerspricht, ✳ entzigenn und begaͤbenn han, ✳ alles
in guͦttenn trùwenn, ✳ ouch mitt hand und gwaltt der erwirdigenn, ✳ edlen, ✳ vesten ✳ herren Niclausen von Wattenwil, ✳ probst, ✳ unnd
Hansen Jacobenn ✳ und Reinharttenn von Wattenwil, ✳ burgerenn zuͦ Bernn ✳ und herren zuͦ Columbier, ✳ miner liebenn bruͦdernn, ✳ gehanndlet ✳ und volzogenn. ✳ das ouch wir, die saͤlbenn von Wattenwil, von unser ✳ und genan̄ter Catarinenn von Wattentil, ✳ unser liebenn schwester, waͤgenn bekennendt, soͤlicher gstaltt geschaͤchenn ✳ und disz alles mitt unserm ✳ und vorab mitt des edlenn, ✳ vestenn ✳ herren Jacobens von Wattenwil, ✳ schulthessen zuͦ Bernn, ✳ unsers liebenn vatters säligenn, gunst, ✳ wissen, ✳ willen ✳ und usz siner sunnderer befaͤlch allso beschlossen sin. ✳ darumb ouch des allens zuͦ guͦttem bestanndt und sicherheit ✳ wir, gedachtenn Hans Jacob ✳ und Reinhart, ✳ fùr unnsz,
all obbemaͤlttenn ✳ und unser erbenn ✳ disern brieff mitt unserm anhangendenn ingesigel, ✳ so wir in unser beder herrschaft Columbier
bruchendt, ✳ hand lassen verwarenn, ✳ der gaͤben ist uff frytag nach sant Laurentzenn, desz helgenn martrers, tag ✳ als man zalltt
nach der geburtt Christi, unnsers saͤligmachers, ✳ tusendt fùnffhundert zwaͤntzig und fùnff jar. ✳
Katterina von Wattenwill
Frit: nach Laùrenzen:
1525 .
✳ .
1525 , August 11 .
F. Aargau .
927 G